Document ID: 32002D0928

32002D0928
L 322/53
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 ноември 2002 година
относно невключването на беномил в приложение I към Директива 91/414/ЕИО на Съвета и оттеглянето на разрешенията за продукти за растителна защита, съдържащи това активно вещество
(нотифицирано под номер C(2002) 4534)
(текстът от значение за ЕИП)
(2002/928/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност;
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 2002/81/ЕО на Комисията (2), и по-специално член 8, параграф 2, четвърта алинея от нея;
като взе предвид Регламент (ЕИО) № 3600/92 на Комисията от 11 декември 1992 г. за определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (3), последно изменен с Регламент (ЕО) № 2266/2000 (4), и по-специално член 7, параграф 3а, буква б) от него;
като има предвид, че:
(1)
Член 8, параграф 2 от Директива 91/414/ЕИО предвижда Комисията да изработи работна програма за изследване на активните вещества, използвани в продуктите за растителна защита, които са вече на пазара към 25 юли 1993 г. Подробните правила за изработването на тази програма са установени с Регламент (ЕИО) № 3600/92.
(2)
Регламент (ЕО) № 933/94 на Комисията от 27 април 1994 г. за съставяне на списъка на активните вещества в продуктите за растителна защита и за определяне на държавите-членки докладчици относно прилагането на Регламент (ЕИО) № 3600/92 на Комисията (5), последно изменен с Регламент (ЕО) № 2230/95 (6) посочва активните вещества, които следва да бъдат определени в рамките на Регламент (ЕИО) № 3600/92, определящ държава-членка да действа като докладчик по отношение на заключението за всяко вещество и установява производителя на всяко активно вещество, който предоставя нотификация в съответния срок.
(3)
Беномил е едно от 89-те активни вещества, определени в Регламент (ЕО) № 933/94.
(4)
В съответствие с член 7, параграф 1, буква в) от Регламент (ЕИО) № 3600/92 Германия, определена за държава-членка докладчик, предостави на 21 ноември 1997 г. пред Комисията доклада за своето заключение относно информацията, предоставена от нотификаторите, в съответствие с член 6, параграф 1 от цитирания регламент.
(5)
При получаване на доклада от държавата-членка докладчик Комисията предприема консултации с експерти от държавите-членки, както и с основните нотификатори, съгласно разпоредбите на член 7, параграф 3 от Регламент (ЕИО) № 3600/92.
(6)
Докладът за оценката, подготвен от Германия, беше разгледан от държавите-членки и от Комисията, участващи в Постоянния комитет по хранителната верига и здравето на животните. Прегледът беше приключен на 28 юни 2002 г. с изработването на доклад на Комисията относно беномила в съответствие с член 7, параграф 6 от Регламент (ЕИО) № 3600/92.
(7)
Оценката, направена въз основа на получената информация, не е доказателство за това, че може да се очаква, при предвидените условия за използването им, продуктите за растителна защита, съдържащи беномил, да задоволят като цяло изискванията, установени в член 5, параграф 1, букви а) и б) от Директива 91/414/ЕИО.
(8)
Основният нотификатор информира Комисията и държавата-членка докладчик, че не желае повече да участва в работната програма по отношение на това активно вещество и следователно няма да предоставя по-нататъшна информация.
(9)
Следователно беномил не следва да бъде включен в приложение I към Директива 91/414/ЕИО.
(10)
Следва да се вземат мерки, за да се гарантира, че съществуващите разрешения за продукти за растителна защита, съдържащи беномил, са изтеглени в рамките на предвидения период и не са възстановени, и че не се предоставят нови разрешения за такива продукти.
(11)
Всеки период за изхвърляне, съхранение, пускане на пазара и използване на съществуващите запаси от продукти за растителна защита, съдържащи беномил, разрешен от държавите-членки в съответствие с член 4, параграф 6 от Директива 91/414/ЕИО следва да бъде ограничен до период, не по-дълъг от 12 месеца, за да позволи наличните запаси да бъдат използвани за не повече от един следващ период на вегетация.
(12)
Настоящото решение не засяга нито едно действие, което Комисията може да предприеме на по-късен етап за това активно вещество в рамките на Директива 79/117/ЕИО на Съвета от 21 декември 1978 г. относно забраната за пускане на пазара и употреба на продукти за растителна защита, съдържащи някои активни вещества (7), последно изменена с Акта за присъединяване на Австрия, Финландия и Швеция.
(13)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Беномил не се включва като активно вещество в приложение I към Директива 91/414/ЕИО.
Член 2
Държавите-членки гарантират, че:
а)
разрешенията за продукти за растителна защита, съдържащи беномил, са оттеглени в рамките на период от шест месеца от датата на приемане на настоящото решение;
б)
от датата на приемане на настоящото решение никакви разрешения за продукти за растителна защита, съдържащи беномил, не се предоставят или възстановяват при условията на дерогацията, предвидена в член 8, параграф 2 от Директива 91/414/ЕИО.
Член 3
Всеки гратисен период, предоставен от държавите-членки в съответствие с разпоредбите на член 4, параграф 6 от Директива 91/414/ЕИО, е колкото е възможно по-кратък и не по-дълъг от 18 месеца от датата на приемане на настоящото решение.
Член 4
Адресати на настоящото решение са държавите-членки.
Съставено в Брюксел на 26 ноември 2002 година.

Labels: 0
3
20
6